Vladimir Shainskiy

Vladimir Yakovlevich Shainskiy (1925-yil 12-dekabr, Kiyev, Ukraina — 2017-yil 25-dekabr, San-Diego, Kaliforniya, AQSh) — sovet va rus bastakori, pianinochi, xonanda, skripkachi, musiqa o'qituvchisi;  RSFSR xalq artisti (1986), SSSR Davlat mukofoti (1981) va Lenin komsomol mukofoti (1980) laureati.

Hayoti
Bolalar uchun ko'plab mashhur qo'shiqlar, jumladan, Cheburashka va Timsoh Gena haqidagi multfilmlar uchun musiqa muallifi sifatida tanilgan.

1925-yil 12-dekabrda Kiyevda yahudiy oilasida tug'ilgan. 1936-yildan Kiyev konservatoriyasi qoshidagi o'n yillik musiqa maktabida skripka bo'yicha tahsil olgan, biroq Ikkinchi jahon urushi boshlanishi tufayli oʻqish toʻxtab qolgan va 1941-yilda oila Toshkentga evakuatsiya qilingan. Musiqiy ta’limni Toshkent Konservatoriyasida davom ettirib, 1943-yilda Qizil Armiya safiga chaqirilgunga qadar shu yerda tahsil oldi.  Oʻrta Osiyoda aloqa polkida xizmat qilib, musiqa yozishni boshlagan.

Urushdan keyin, 1945-yilda u P.I. Chaykovskiy nomidagi Moskva Konservatoriyasining orkestr bo'limiga o'qishga kirdi va bir vaqtning o'zida restoranda skripkachi bo'lib ishladi. 1949-1952-yillarda Leonid Utyosov orkestrida skripkachi boʻlib ishlagan.  Keyin musiqa maktabida skripkadan dars bergan (1952-1954), 1954-1962-yillarda turli estrada orkestrlarida orkestr, bastakor va musiqa rahbari bo‘lib ishlagan.

1962-1965-yillarda U.Gajibekov nomidagi Ozarbayjon davlat Konservatoriyasining bastakorlik fakultetida SSSR xalq artisti K.A. Qoraev sinfida tahsil olgan.

1970-yillarning boshlarida "Moviy vagon" va "Ular maktabda dars berishadi" asarlari Butunittifoqda shuhrat qozondi.  Shainskiy eng ko'p terma bolalar bastakori va xitlarning hammuallifiga aylanadi ("Men uni yoqtiraman", "Bog'lar gullaganda", "O't-o'lanlar", "Yig'lama, qiz", "Askar shahar bo'ylab ketmoqda" va boshqalar).

Vladimir Yakovlevich Shainskiy 2017-yil 25-dekabr kuni kechqurun soat ikkida, 93 yoshida, San-Diegodagi (Kaliforniya, AQSh) kasalxonada uzoq davom etgan kasallikdan so'ng vafot etdi. U 15-dekabr kuni kasalxonaga yotqizilgan edi. Bastakorning yaqinlari va oila a'zolariga Belarus prezidenti Aleksandr Lukashenko, Rossiyaning o‘sha paytdagi madaniyat vaziri Vladimir Medinskiy va Moskva meri Sergey Sobyanindan hamdardlik maktublari keldi.

Dastlab, Vladimir Shainskiyni AQShda dafn etish rejalari haqida xabar beriladi. Ammo keyinroq Rossiya Madaniyat vazirligi vakillari va bastakorning bevasi uni Rossiyada dafn etish bo‘yicha kelishuvga erishadilar.  2018-yil 22-yanvar kuni Moskva Bastakorlar uyida Vladimir Shainskiy bilan vidolashuv va fuqarolar uchun xayrlashuv marosimi bo'lib o'tdi.  Vladimir Shainskiy Moskva shahridagi Troyekurovskiy qabristoniga dafn etilgan (21-uchastka), u yerda 2021-yil 10-iyun kuni xotira haykali ochildi.

Oilasi

Otasi - Yakov Borisovich Shainskiy, kimyogar-muhandisi, Butunrossiya ilmiy-tadqiqot instituti laboratoriya mudiri, ko'plab ilmiy maqolalar muallifi.

Onasi - Ita Mendelevna Shainskaya (1898-1971) mikrobiolog, Kiyev mikrobiologiya va epidemiologiya institutida ilmiy xodim bo'lib ishlagan, ilmiy ishlar muallifi.

Vladimir Shainskiy uch martta oila qurgan.

Birinchi rafiqasi - Asya Baxish qizi Sultonova (1923-2021), bastakor.

Ikkinchi rafiqasi Natalya Vasilyevna Shainskaya (1950-yil 6-yanvar - 2020-yil 9-may) hamshira. Ish vaqtida COVID-19 yuqtirib vafot etgan. 

O'g'li - Iosif Vladimirovich Shainskiy (1971-yil 21-oktyabrda tug'ilgan) MIREA ni tamomlagan, dasturchi bo'lib ishlaydi.

Nabiralari

Alisa Iosifovna Shainskaya (2011-yil 26-sentyabrda Moskvada tug'ilgan).

Mark Iosifovich Shainskiy (2015-yil 6-dekabrda Isroilda tug'ilgan).

Uchinchi rafiqasi - Svetlana Vladimirovna Shainskaya (1966-yil 25-mayda tug'ilgan). 

O'g'li - Vyacheslav Vladimirovich Shainskiy (1987-yil 15-iyunda tug'ilgan) ovoz muhandisi, Zamonaviy san'at institutini tamomlagan.  Moskvada yashaydi va ishlaydi.

Qizi - Anna Vladimirovna Shainskaya (1991-yilda tug'ilgan), Berklidagi Kaliforniya universitetini tamomlagan.
 Manbalar